HZ Mały Wosyk/Marijina Hwězda II – Sokoł Ralbicy/Hórki II 1:3 (1:2)
Zestawa domjacych: Brojer – Jehnichen, Lukas Hoga, Clausen, Čornak, Fischer (26. Al Hayali), Luis Hoga (46. Dórnik), Schneider, Mehrens (46. Cyž), K. Pakoßnick, Šołta
Zestawa hosći: Ch. Gloxyn – Bejmak, J. Bjeńš, Materne, Kobalc – M. Matka, Kocor, Jakubaš, Hrjehor (80. Brězan) – M. Kurjat, Zimmermann (46. Šołta)
Koparska rezerwa Sokoła je w tutej sezonje jenož jónu njerozsudnje hrała, zbytne hry je wona wšitke dobyła. Na tym so tež po sobotnej hrě w Małym Wosyku, kiž ma hrajne zjednoćenstwo z druhim mustwom klóšterskich bulkoparjow, ničo změniło njeje.
Ralbičenjo startowachu furioznje a hižo po někotrych sekundach nawjedowachu. Daloka a wysoka flanka škitarja Jurja Bjeńša docpě před přećiwniskej šěsnatku nadběhowarja Měrćina Kurjata. Tón kulowatu kožu z 20 metrow do wrotow zhłójčkowa, dokelž bě domjacy wrotar hižo po puću, bul wotpopadnyć. Tak skakotaše bul do prózdnych wrotow.
pol_Latn ltz_Latn szl_Latn szl_Latn szl_Latn